Държавен вестник, бр. 89, 2016 г., стр. 33

БРОЙ  89	
Д Ъ Р Ж А В Е Н  В Е С Т Н И К 	
СТР.  33  
3. осигуряване на учители консултанти.
Чл. 110. Детската градина, училището и 
центърът за подкрепа за личностно развитие 
в зависимост от индивидуалните потребности 
на децата и учениците осигуряват следните 
специалисти за допълнителна подкрепа за 
личностно развитие:
1. при сензорни и/или неврологични увреж­
дания и при множество увреждания – ресур­
сен учител, рехабилитатор на слуха и говора, 
учител на деца и ученици с нарушено зрение, 
логопед, психолог, а при необходимост – ле­
кар, социален работник, както и помощник 
на учителя;
2. при обучителни трудности – логопед, 
психолог, ресурсен учител;
3. при прояви от аутистичния спектър – ре­
сурсен учител, логопед, психолог, както и 
помощник на учителя;
4. при емоционални и/или поведенчески 
затруднения – психолог и/или педагогически 
съветник, социален работник, а при необходи­
мост – помощник на учителя и психотерапевт;
5. при наличие на риск – психолог и/или 
педагогически съветник, социален работник, 
а при необходимост – помощник на учителя и 
медиатор от общността на детето или ученика;
6. при изявени дарби и способности в 
различни области – учител/учители и спе­
циалисти съобразно изявените дарби и спо­
собности на детето или ученика, а при не­
обходимост – педагогически съветник и/или 
психолог;
7. при хронични заболявания – психолог и/
или педагогически съветник, а при необходи­
мост – лекар или друг медицински специалист.
Чл. 111. (1) Ресурсен учител се осигурява 
на всяко дете или ученик със специални об­
разователни потребности, което се нуждае от 
допълнителна подкрепа за личностно развитие, 
въз основа на оценката на индивидуалните 
му потребности.
(2) Броят на ресурсните учители в дет­
ската градина и в училището се определя в 
зависимост от броя на децата и учениците 
със специални образователни потребности, 
от вида на подкрепата – краткосрочна или 
дългосрочна, от броя на часовете за ресурсно 
подпомагане, посочени в плановете за под­
крепа на децата или учениците, съобразно 
променящите се индивидуални потребности 
на децата или учениците.
(3) Разпределението на работата между 
ресурсните учители в детската градина или 
училището и на броя на децата и/или учени­
ците, с които работи един ресурсен учител, 
е в зависимост от потребностите на децата 
и учениците и спецификата на уврежданията 
или нарушенията им.
(4) Ресурсният учител може да работи като 
специалист с общ профил, подпомагащ всич­
ки групи деца и/или ученици със специални 
образователни потребности, и като профили­
ран, подпомагащ определена група деца и/
или ученици с еднакви по вид увреждания 
или нарушения.
Чл. 112. Логопед се осигурява на дете или 
ученик с идентифицирани потребности от ло­
гопедична рехабилитационна работа и терапия 
въз основа на оценката на индивидуалните 
му потребности.
Чл. 113. Психолог се осигурява на дете 
или ученик с идентифицирани потребности 
от психологическа подкрепа и терапия въз 
основа на оценката на индивидуалните му 
потребности.
Чл. 114. (1) Помощник на учителя се 
осигурява при повече от 3 деца или ученици 
със специални образователни потребности в 
групата в детската градина или в паралелката 
в училището и/или когато децата и учениците 
със специални образователни потребности в 
групата или в паралелката са с комплексни 
потребности вследствие на емоционално-по­
веденчески проблеми при разстройство от 
аутистичния спектър или при друго увреждане, 
нарушение или заболяване.
(2) Помощникът на учителя не е педагоги­
чески специалист и се назначава от директора 
на детската градина или училището, когато 
е определен в плана за подкрепа на детето 
или ученика.
(3) Помощникът на учителя може да бъде 
лице с висше образование, включително с 
професионална квалификация „учител“, или 
лице със средно образование. Той трябва да 
има компетентности и/или опит в дейности, 
свързани с работата с деца и ученици със 
специални образователни потребности.
(4) Помощникът на учителя осъществява 
дейността си съобразно инструкциите на учи­
телите на детето или ученика със специални 
образователни потребности и има следните 
функции:
1. участва в работата на екипа за подкрепа 
за личностно развитие на дете или ученик 
със специални образователни потребности;
2. оказва техническа помощ при подго­
товката на образователни материали за деца 
и ученици със специални образователни 
потребности;
3. съдейства организационно и технически 
на учителя при провеждането на учебния час 
или на педагогическата ситуация по преценка 
на учителите по отделните учебни предмети 
или на учителите в групата в детската градина;
4. познава индивидуалните учебни програ­
ми на ученика;
5. подпомага изпълнението на дейности, 
определени в плановете за подкрепа на децата 
и учениците със специални образователни 
потребности;